Diari Oficial de la Generalitat Valenciana


Sumari del DOGV 7498, del 02-04-2015 (2015/2736)

Licitació del servei de manteniment dels aparells elevadors i muntacàrregues de les Corts Valencianes.
------------------------------------------------------------------------------------------------------

### Dades del document

Número de DOGV
:   7498

Data del DOGV
:   02-04-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/2736


Data del document
:   10-03-2015

Organisme emissor
:   Corts Valencianes

Tipus de document
:   Anunci

Descriptors 

:   * contracte de serveis

Licitació del servei de manteniment dels aparells elevadors i muntacàrregues de les Corts Valencianes. [2015/2736]  
La Mesa de les Corts, en la reunió del dia 10 de març de 2015, ha acordat anunciar la convocatòria de licitació pública que a continuació s'indica:  
A. Objecte. Contractació administrativa de la prestació del servei de manteniment dels aparells elevadors i muntacàrregues de les Corts, d'acord amb les prescripcions tècniques particulars que figuren en aquestes bases.  
B. Durada. Dos anys. El contracte podrà prorrogar-se de mutu acord per les parts abans que s'acabe, per un temps màxim de dos anys més, de manera que la durada total del contracte no excedisca de quatre anys.  
  
C. Data prevista d'iniciació. Després de la firma del contracte.  
D. Examen de l'expedient. El plec de clàusules administratives particulars, el plec de prescripcions tècniques, el quadre de característiques del contracte poden obtenir-se en l'Àrea d'Assistència Tècnica i Manteniment de les Corts Valencianes, sítia a la plaça de Sant Llorenç, número 4, de València, de 09.00 a 14.00 hores, de dilluns a divendres. La retirada d'aquesta documentació es podrà fer a partir de la publicació d'aquest anunci en el Perfil de contractant i fins al dia en què acabarà el termini de presentació d'ofertes, en el telèfon 829 018 289.  
E. Contingut econòmic. El pressupost màxim de licitació ascendeix a la quantitat de 42.350,00 euros per any (IVA inclòs).  
F. Garantia provisional. No se n'exigeix.  
G. Garantia definitiva: 5 per cent de l'import d'adjudicació, exclòs l'IVA.  
H. Solvència del contractista. La solvència econòmica i financera s'acreditarà per un o més dels mitjans recollits en l'article 75.1 del text refós de la Llei de Contractes del Sector Públic (TRLCSP).  
  
Si per raons justificades no es poden facilitar les referències sol·licitades, es podrà acreditar la solvència econòmica i financera per qualsevol altra documentació considerada com a suficient per les Corts Valencianes.  
D'altra banda, la solvència tècnica i professional s'acreditarà mitjançant l'aportació d'un o més dels mitjans establerts en l'article 78.a del TRLCSP.  
Si per raons justificades no poden facilitar-se les referències sol·licitades, es podrà acreditar la solvència tècnica per qualsevol altra documentació considerada com a suficient per les Corts Valencianes.  
En particular, hauran de tenir acreditada experiència en l'execució de serveis, per a entitats públiques o privades, semblants a les que constitueixen l'objecte d'aquesta licitació.  
I. Termini de recepció de proposicions. Serà de 15 dies hàbils des de la publicació de l'anunci en el Diari Oficial de la Comunitat Valenciana.  
J. Lloc de presentació de proposicions. En el Registre General de les Corts, plaça de Sant Llorenç, número 4, de València.  
K. Licitació i obertura de proposicions. El dia 27 d'abril, a les 13.00 hores, a la sala de comissions C, del Palau de les Corts, plaça de Sant Llorenç, número 4, de València.  
L. Documentació que hi han de presentar les persones licitadores:  
- En el sobre número 1, la documentació acreditativa de la capacitat i la solvència de les empreses segons s'especifica en la clàusula 18.1 del plec de clàusules administratives particulars.  
- En el sobre número 2, l'oferta econòmica, tal com es determina en la clàusula 18.2 del plec de les administratives particulars.  
M. Criteris d'adjudicació. Per a valorar les ofertes es tindrà en compte com a únic criteri d'adjudicació el preu més baix per a la prestació de la totalitat dels serveis demanats.  
N. Composició de la mesa de contractació:  
President: Lluís Aguiló Lúcia, lletrat de les Corts.  
Vocals:  
- Catalina Escuín Palop, lletrada de les Corts.  
- Álvaro Cuadrado González, interventor de les Corts.  
- Paz Garcés Carbonell, cap de l'Àrea d'Assistència Tècnica i Manteniment.  
- Rafael Malde Conde, cap de manteniment.  
Secretària: Sandra Pérez Herrero, oficial de gestió parlamentària de l'Àrea d'Assistència Tècnica i Manteniment, que actuarà amb veu, però sense vot.  
  
València, 10 de març de 2015.- El president de les Corts Valencianes: Alejandro Font de Mora Turón.